Apr 15,2015
భారత మార్కెట్లోకి హెచ్‌టీసీ 'వన్‌ ఎం9 ప్లస్‌' వచ్చేసింది..
         న్యూఢిల్లీ: పోటీసంస్థ సామ్‌సంగ్‌ విడుదల చేసిన గెలాక్సీ ఎస్‌-6కు దీటుగా హెచ్‌టీసీ తన ప్రీమియర్‌ ఉత్పత్తులలో ఒకటైన 'వన్‌ ఎం9 ప్లస్‌'ను భారత మార్కెట్లోకి విడుదల చేసింది. 5.2 అంగుళాల తెర, 2కె డిస్‌ప్లే, మీడియా టెక్‌ ప్రాసెసర్‌తో పాటు 'వన్‌ ఎం9' మాదిరిగానే ఈ కొత్త స్మార్ట్‌ఫోన్‌లో 3జీబీ ర్యామ్‌, 32 జీబీ అంతర్గత మెమోరీ, 128 జీబీ వరకు మెమోరీని పెంచుకొనే సౌలభ్యంతో కొత్త స్మార్ట్‌ఫోన్‌లను సంస్థ రూపొందించింది. హెచ్‌టీసీ సంస్థకే సొంతమైన డాల్బీ ఆడియోతో కూడిన 'భూమ్‌సౌండ్‌', సాఫైర్‌ లెన్స్‌తో కూడిన దాదాపు 20 మెగా ఫిక్సల్స్‌ వెనక కెమెరా దీనిలోనిప్రత్యేకతలు. ఈ కెమెరాతో దాదాపు 4కె రికార్డింగ్‌ చేసుకునే సౌలభ్యం ఉంది. ఫోన్‌ ముందు భాగంలో కూడా హెచ్‌టీసీ అల్ట్రాబిక్సెల్‌ టెక్నాలజీతో కూడిన నాలుగు మెగా పిక్సెల్స్‌ కెమెరాను అందిస్తున్నారు. ఈ హెచ్‌టీసీ కొత్త స్మార్ట్‌ఫోన్‌ పూర్తిగా యాండ్రాయిడ్‌ 5.0 (లాలీపాప్‌) ఆపరేటింగ్‌ సిస్టమ్‌ మీద పని చేస్తుంది. 2840 సామర్థ్యం కలిగిన బ్యాటరీ దీనిలోని మరో ప్రధానఆకర్షణ. ఈ కొత్త స్మార్ట్‌ఫోన్‌ ధరను హెచ్‌టీసీ దాదాపు రూ.52,500గా నిర్ణయించింది. వచ్చే నెల 3 నుంచి ఈ స్మార్ట్‌ఫోన్‌లను వినియోగదారులకు అందుబాటులో ఉంచనున్నట్లు కంపెనీ తెలిపింది.
మీ స్నేహితులకు రికమెండ్ చెయ్యండి